Doom Eternal се представя отлично с интегрираната графика на AMD Ryzen 7 4700G - kaldata.com
Начало Игри Doom Eternal се представя отлично с интегрираната графика на AMD Ryzen 7...
Doom Eternal се представя отлично с интегрираната графика на AMD Ryzen 7 4700G
Интегрираната графика Vega 8 на хибридния процесор AMD Ryzen 7 4700G бе тествана с помощта на популярната игра Doom Eternal. Въпреки че не е използвана каквато и да било външна карта, играта стабилно работи при обновяване на сцената със скорост 60 кадъра в секунда. Може би външните видеокарти скоро ще станат ненужни?
По време на тези тестове е използвана резолюция 1920х1080 пиксела (Full HD) с потребителски настройки на графиката, при които почти всички параметри са били на възможно най-високото ниво. В тези условия играта Doom Eternal демонстрира скорост от 32 до 60 кадъра в секунда в зависимост от сцената. А при стандартните средни настройки APU Ryzen 7 4700G удържа през цялото време стабилни 55 FPS.
8-ядреният APU Ryzen 7 4700G може едновременно да обработва 16 нишки с инструкции. Процесорът има 4 MB кеш памет от второ ниво и 7 MB кеш от трето. Базовата честота на чипа е 3,60 GHz, а максималната – 4,45 GHz. TDP е 65 W, а сокетът е AM4. Графичното ядро Vega включва 8 изчислителни модула и 512 поточни процесора. GPU работи при честота 2100 MHz, което е едно от най-високите значения за интегрираните графични ускорители.
Засега този хибриден процесор не се продава в онлайн магазините и се предлага само на ОЕМ производителите за сглобяване на нови компютърни устройства. А поред появилата се неофициална информация Ryzen 7 4700G ще струва около $300, което не е много за чип от подобен клас.
Предишна новинаMMD представя новия монитор Philips 498P9
Следваща новинаFOX Sports ще използва Unreal Engine за бейзболните мачове
Стратегията, която би могла да промени тестовете за COVID-19